યુદ્ધ પૂરું થયા બાદ સંયુક્ત વિતરણ સમિતિ સામે ઓસ્કરે રજુ કરેલા હિસાબો પ્રમાણે, એમેલિયા છાવણીની ભોજન-વ્યવસ્થા પેટે તેણે ૧૮૦૦૦૦૦ ઝ્લોટી (૩૬૦૦૦૦ ડૉલર)નો ખર્ચ કર્યો હતો. ફાર્બન અને કૃપ્પ નામની ફેક્ટરીઓની ખાતાવહીઓમાં આવી રકમનો ખર્ચ બતાવીને તેની માંડી વાળવામાં આવેલી બનાવટી નોંધો પણ જોવા મળી હતી, પરંતુ ઓસ્કરના હિસાબોમાં નફાની સામે જે ખર્ચ કરવામાં આવ્યો હતો, તેની સામે ફાર્બન અને કૃપ્પ ફેક્ટરીએ કેદીઓ પાછળ ખર્ચેલી રકમની ટકાવારી સાવ નહીંવત લાગે! જો કે હકીકત એ છે, કે વધારે પડતા કામ, માર કે ભૂખને કારણે એમેલિયામાં કોઈ બેભાન થયું ન હતું, કે મૃત્યુ પણ પામ્યું ન હતું; જ્યારે એકલા આઈ. જી ફાર્બનના બ્યૂના પ્લાન્ટમાં કામ કરતા ૩૫૦૦૦ કેદીઓમાંથી માત્ર ૨૫૦૦૦ કેદીઓ જ બચ્યા હતા.